La menor detinguda per matar la seva mare a Banyoles confessa els fets\nLa menor, de 17 anys, ha admès que la va atacar amb un ganivet de cuina el passat dimecres\ndijous, 10 de gener 2019 - 21:57h | Actualitzat a 13/01/2019 20:28h\nLa menor dels fets de Banyoles ha confessat | CatalunyaDiari.cat\nLa menor de 17 anys detinguda per haver matat la seva mare a Banyoles ha reconegut els fets. Segons 'La Vanguardia', la menor ha confessat aquest mateix vespre, i ha estat detinguda al migdia pels Mossos d'Esquadra.\nLa presumpta matricida ha admès que va matar a la víctima, de 53 anys, amb un ganivet, tot i que ha explicat que no recordava les vegades que l'ha apunyalat, ja que el cadàver presentava diverses ferides d’arma blanca.\nSegons fonts properes a la investigació, una vegada en l’escena del crim va explicar que tenia problemes en relació amb la seva mare i que estava enfadada per una discussió que havien tingut la nit anterior. Per això, admet que el dimecres al matí la va atacar amb un ganivet de cuina. L’autòpsia va concloure que la dona va morir degollada tot i que tenia diverses ferides d’arma blanca al coll.\nCarme, amb la seva filla, a Banyoles fa un parell d'anys. | CatalunyaDiari\nLa víctima va morir degollada\nLa víctima de Banyoles va morir degollada, segons ha conclòs l'autòpsia que els forenses que li han fet al cos de la víctima aquest dijous a l'Institut de Medicina Legal de Girona. Segons fonts properes a la investigació, la dona de 53 anys tenia diverses ferides d'arma blanca al cos però la mortal és la del coll. A més, les ferides serien compatibles amb el ganivet de cuina trobat ensangonat a l'escena del crim.\nA hores d'ara, la filla de la víctima, de 17 anys, ha confessat el crim. Els investigadors afirmen que el crim va tenir lloc dimecres al matí, fet que quadraria també amb el testimoni de veïns que van sentir crits i una baralla cap a dos quarts de deu, tal com ho ha firmat l'acusada confessa dels fets. El cos de la dona estava estès a terra al seu dormitori, als peus del llit i no duia roba. Les mateixes fonts assenyalen que al pis no hi havia accessos forçats.\nA banda del ganivet, l'escena del crim també van localitzar una nota manuscrita que els Mossos d'Esquadra de la Divisió d'Investigació Criminal (DIC) de Girona atribueixen a la menor. Al text, confessa implícitament ser l'autora del crim i s'acomiada dient que té intenció de suïcidar-se situant paratges de l'entorn de Banyoles.\nGirona Mossos d'Esquadra Crim Banyoles


La rua del Carroussel Costa Brava comptarà amb 37 colles - Diari de Girona\nLa rua del Carroussel Costa Brava comptarà amb 37 colles\nLa rua del Carroussel Costa Brava comptarà amb 37 colles palafrugell\nEl plat estrella de les Festes de Primavera de Palafrugell és el Carroussel Costa Brava - Carnaval de Carnavals, la cercavila de carrosses i comparses pels carrers del municipi. Enguany, 37 carrosses i colles participaran a la desfilada més esbojarrada de Palafrugell, que celebra la seva 56a edició el pròxim diumenge 20 de maig.\nLa jornada començarà amb la cercavila de les Matines, a les 6.30 h del matí, per despertar i contagiar de màgia i festa tots els veïns del municipi del Baix Empordà. Durant tot el dia se celebrarà la botiga al carrer i el mercat d'artesania. La música tornarà a sonar amb força a les onze del matí amb una cercavila musical a càrrec de la Txaranga de l'Escola de Música de Palafrugell.\nI a la tarda arribarà el punt àlgid amb la cercavila del Carroussel Costa Brava - Carnaval de Carnavals. La desfilada iniciarà el seu recorregut a les cinc de la tarda al carrer de Torroella i avançarà fins al carrer de Barris i Buixó. Enguany hi prendran part vuit colles locals amb les seves carrosses inèdites: EKSI, Els Incorrectes, Garnatxa, Imaginació, Els Trompats, Confetti, Dàlmates i La Greska. En l'apartat dels grups d'animació hi seran presents les colles DKVAS, La Tustarrada i les Cheerleaders; mentre que, aquest 2018, com a colles de comparses, la representació serà a càrrec dels The Queens.\nA banda, el Carroussel Costa Brava - Carnaval de Carnavals comptarà amb colles de diferents punts de la província de Girona com són Sant Feliu de Guíxols, Palamós, la Bisbal d'Empordà, Pals o Olot i d'altres punts de Catalunya com és Sant Feliu de Llobregat.\nUn cop finalitzada la cercavila, aproximadament a les vuit del vespre, hi haurà la plantada de carrosses i el concert amb El Tren de la Costa, a la plaça Nova. A partir de les onze de la nit es durà a terme el lliurament de Premis del 56è Carroussel Costa Brava.\nEl 1r festival de música caribenya\nLa cercavila estarà animada amb la celebració del primer festival de música tropical sobre rodes amb l'artista estrella Karlos Selektah punxant en directe durant tot el carroussel. Els colors, l'alegria i el seu exèrcit de seguidors, que van vestits amb un vestuari del tot sorprenent i estrident, són els seus principals atractius.\nL'artista també serà l'encarregat del fi de festa, juntament amb el DJ Marc Dunjó, a l'aparcament de l'Estadi (al carrer Ample), a partir de les onze de la nit.\nL'obertura de les naus dels carrossaires posa en marxa les Festes de Primavera


80 anys dels bombardejos i fi de la Guerra Civil a Manresa - Ajuntament de Manresa\nEls bombardeigs sobre Manresa van ser els dies 21 de desembre de 1938 i 19 de gener del 1939 van provocar la mort d'un mínim de 35 persones. El dia 24 de gener les tropes franquistes van entrar a Manresa.\nAquests atacs sobre la població civil es van produir en un moment en què la guerra ja estava del tot decidida a favor del bàndol sublevat contra la República, per tant, militarment resulta completament injustificada la mort de tantes víctimes innocents. Només s'entén com una mostra de la brutalitat amb què es va imposar la dictadura franquista.\nL'any 2018 va fer 80 anys dels bombardeigs i de la fi de la Guerra Civil. L'Associació Memòria i Història de Manresa i l'Ajuntament de Manresa, junt amb altres entitats i institucions, van preparar un programa d'activitats per recordar aquests fets tràgics i homenatjar les víctimes.\nDimecres 28 de novembre, 18 h\nObra de teatre a partir del llibre d'Assumpta Montellà sobre la institució fundada a Elna per Elisabeth Eidenbenz per salvar dones embarassades i nadons dels camps francesos per persones exiliades que fugien d'Espanya.\nEspectacle inclòs dins el cicle per a majors de 65 anys i que formava part dels actes amb motiu del Dia Contra la Violència de Gènere.\nOrganitzaven: El Galliner, MEES\nDiumenge 2 de desembre, 11.30 h\nEn els 80 anys de l'anomenada Lleva del biberó, es va far un homenatge a les persones de Manresa i el Bages que van ser mobilitzades en aquella lleva de nois tan joves.\nOrganitzava: Ajuntament de Manresa i Consell Comarcal del Bages\nDilluns 10 de desembre, 19 h\nDiàleg entre Jordi Armadans, politòleg, periodista i director de FundiPau i Eva Bach, mestra, formadora de formadors i escriptora, especialista en intel·ligència emocional i relacions interpersonals.\nOrganitzaven: Ajuntament de Manresa, Consell Municipal de Solidaritat i Casa Flors Sirera amb el suport de la Diputació de Barcelona\nDimarts 11 de desembre a les 18.30 h\nPassem a l'acció: propostes des de la banca ètica\nTaula rodona amb Fets, Fiare i Coop57.\nDivendres 14 de desembre, 19.30 h\nDissabte 22 de desembre, 17, 18 i 19 h\nDiumenge 23 de desembre, 11, 12 i 13 h\nRefugi del Grup Escolar Renaixença (c/ Canonge Muntanyà, s/n)\nIdea i direcció de l'espectacle: Quim Moya. Artistes: Maria Ribera, Mònica Vergés i Laura Bataller, Sònia Moya, Àlex Reviriego, Èric Casassayas i Quim Moya\nDurada de l'espectacle: 25 minuts\nOrganitzaven: Associació Memòria i Història de Manresa i Ajuntament de Manresa\nOrganitzaven: Col·legi d'Advocats de Manresa i Consell de l'Advocacia Catalana\nInauguració de l'exposició sobre els bombardeigs franquistes a Manresa, que dedicava una especial atenció a les 35 víctimes mortals que van produir.\nL'exposició es va poder visitar fins al 3 de març de 2019.\nEspai La Plana de l'Om\nTaula rodona amb intervencions a càrrec d'especialistes i la projecció d'un vídeo sobre testimonis dels bombardeigs a Manresa\nDimarts 29 de gener de 2019, a les 19.30 h\nAmb motiu del Dia Internacional de les Víctimes de l'Holocaust, presentació dels audiovisuals de Tànit Fernández i Isaac R. Folgarolas sobre l'experiència dels viatges d'alumnes als camps de concentració de Gusen i Mauthausen\nOrganitzaven: INS Lacetània, INS Lluís de Peguera, INS Pius Font i Quer, INS Gerbert d'Aurillac, Ajuntament de Manresa, Ajuntament de Sant Fruitós de Bages\nAmb la col·laboració de: Departament d'Ensenyament de la Generalitat de Catalunya, Memorial Democràtic, Institut Mèdic per la Imatge, AMPA INS Pius Font i Quer, AMPA INS Lacetània\nDimecres 30 de gener de 2019, de 10 a 14 h\nActivitats d'educació en valors i construcció artística col·lectiva amb la participació de l'alumnat de 4t d'ESO dels centres de secundària de Manresa.\nOrganitzaven: Ajuntament de Manresa amb el suport de la Diputació de Barcelona.\n21 de febrer de 2019, a les 18.30 h\nOrganitzava: Cine Club Manresa\n3 de març de 2019, a partir de les 11 h\nActe de cloenda de l’exposició:I la mort va caure del cel. Els bombardeigs a finals de la guerra (1938/39)\nAmb motiu de la cloenda de l’exposició I la mort va caure del cel, el cor reivindicatiu Incordis va fer un recital de cançons republicanes com a acte de clausura.\n1939. L'abans i el després\nMostra dispersa i transversal entre 23 museus en què es presentaven peces relacionades amb l'acabament de la Guerra Civil per tal d'afavorir la reflexió històrica sobre els precedents, els esdeveniments i les conseqüències de la guerra i de la funció dels museus aleshores i després.\nOrganitzaven: Museu Comarcal de Manresa, Diputació de Barcelona (Oficina del Patrimoni Cultural), Xarxa de Museus Locals.


Les explicacions científico-tècniques no narren valors, ni virtuts, ni emocions.\nDijous, 20 abril 2017 11:53\nEns cal i molt a la cultura cientÍfico-tècnica inventar contes, mites, narracions per tal d'ajudar a créixer, madurar a l'Ésser Humà.\nNomés expliquen el funcionament de la màquina, àdhuc la humana. Explicar és clarificar tècniques. Una explicació lògica i de funcionament maquinal. Narrar és fer emergir valors o virtuts o qualitats per esdevenir una persona més afable, cordial, servicial, etc. Narrar la història de cada persona.\nCom indicava a la columna 1747 del mite del Petit Príncep, o el mite del titànic (1752), històrics o no, emergeixen ensenyances, que cada persona lectora pot extraure. Els contes/mites són necessaris, no únicament per a la infantesa, sinó també a l'adolescència i la joventut. Als adults també els cal una axiologia o escala de valors.\nCertament, vulguem o no, la societat tècnica i capitalista els presenta: valors i antivalors. Es diu que no hi ha valors. Penso que ha caigut una escala de valors. Tots dispersos, com les peces d'un puzle. Cal fer una escala nova o un nou model de puzle per a poder anar cap a una vida millor ara i aquí. L'única que tenim. I tot valor ha de respondre a les dimensions vitals i existencials, si no és paraula buida. Abans se'n deia virtut, ser educat. Ara és regular les emocions.\nEn resum: SAPERE AUDE: atreveix-te a pensar per tu mateix. Hom ha de poder passar del món imaginari al món real.


EL @PSCBBS, CONSIDERA ESPECIALMENT MALTRACTADES LES COMARQUES DE LA CATALUNYA CENTRAL | Bages, Berguedà i Solsonès | Partit dels Socialistes de Catalunya\nEL @PSCBBS, CONSIDERA ESPECIALMENT MALTRACTADES LES COMARQUES DE LA CATALUNYA...\nEL @PSCBBS, CONSIDERA ESPECIALMENT MALTRACTADES LES COMARQUES DE LA CATALUNYA CENTRAL\nActualitzat: 5/2/2020 a les 11:2\nLa Federació XI del Partit dels Socialistes de Catalunya, considera INACCEPTABLES, els pressupostos de la Generalitat per aquest any, 2020, a la vista de les partides d’inversions, previstes per aquestes comarques.\nCap dels grans projectes, promesos reite\nCap dels grans projectes, promesos reiteradament, per diversos Consellers, son contemplats en aquestes pressupostos. Es més, en alguns casos, els compromisos han estat anunciats, plantejats i comunicats, a alcaldes, consells comarcals, i consells d’alcaldes. Tots aquests compromisos han quedat en paper mullat, una vegada es comprova la seva inexistència, en els pressupostos, aprovats pel Govern.\nDavant aquest incompliment, varem presentar un conjunt d’esmenes, per exigir la seva inclusió, en el debat, en seu parlamentària. Esmenes que seran defensades, per la diputada – adscrita, a les nostres comarques, Marta Moreta.\nEn documents adjunts, es pot veure la relació d’esmenes, corresponents a les comarques del Bages i del Berguedà, que considerem “ de mínims “ per a poder acceptar el pressupost presentat.\nPel que fa la C-55, tenim un especial interès en resoldre la problemàtica d’aquesta via, i és per aquest motiu que presentarem una proposta de resolució per trobar altres recolzaments com per fer possible, l’aprovació d’una partida específica per aconseguir dur a terme el desdoblament.\nI és que, com es pot comprovar, en document adjunt, hi ha un autèntic i important descens, en el percentatge d’inversions, destinades a aquestes comarques. I si agafem la comparativa del període 2010 / 2020, podrem veure descensos del 45 % en el cas de la comarca del Bages, i del 53 %, en la del Berguedà.\nTambé, és del tot recomanat comprovar les partides d’inversions, des de 2003, fins el 2010 ( anys del Tripartit), amb les de 2010 – 2020. Aleshores , encara es comprendrà millor, el total desacord amb la proposta del pressupost per enguany.\nAquestes comarques tenen unes necessitats, que no poden ser obviades ni incomplertes, any rere any, pel govern de la Generalitat.\nFem una crida, a tots els partits, per a exigir la modificació del pressupost presentat, a fi d’aconseguir l’aprovació de les esmenes presentades, totes elles, fruit d’anuncis, propostes i promeses , fins ara incomplertes.\nUn pressupost com el que ha estat presentat, és clarament negatiu, per les nostres comarques.\nExecutiva de la Federació XI del PSC.\nManresa, 31 de gener de 2020.\nESMENES BAGES 2020.pdf (46 KB)\nFITXA ESMENES PRESSUPOST 2020 berguedà amb imports.pdf (57 KB)\nInversions Territorials 2020.pdf (109 KB)


Consulta Jove: de maig 2018\n31 de maig 2018\nAvui celebrem el dia sense fum, per aquest motiu t´expliquem quins són els beneficis per als que deixen de fumar.\n. Tindràs la pell més neta i hidratada i se’n retardarà l’envelliment.\n. Tindràs les dents més netes i més bon alè.\n. Estaràs més àgil per caminar i pujar escales.\n. El teu rendiment físic millorarà.\n. No faràs pudor de tabac.\n. Respectaràs els drets de les altres persones, especialment les de la teva família.\n. Si tens fills o filles, els protegiràs millor de posibles problemes de salut.\n. Seràs un bon exemple per a ells.\n. Aconseguiràs més llibertat i et sentiràs més satisfet de tu mateix.\n. Els teus petons no faran gust de cendrer!\n. Si tens alguna malaltia establerta, en milloraran l’evolució, els símptomes\ni el pronòstic.\nPublicat per Consulta jove a 8:30 0 comentaris\nTradicionalment, hem associat la "dieta saludable" amb "règims avorrits i monòtons", amb un munt de restriccions que fan els àpats molt poc interessants. Cal desmitificar aquesta associació i oferir propostes de receptes adequades i saboroses per a la prevenció i tractament de les malalties cardiovasculars.\nA continuació us faciliten un seguit de recomanacions dietètiques, per tal de millorar la qualitat global de la dieta que feu.\nIncrementeu el consum de fruites i hortalisses fresques i doneu prioritat a les fruites com a postres habituals dels àpats.\nAugmenteu el consum de llegums i de fruites seques (avellanes, ametlles, nous, pinyons) en les programacions de menús.\nUtilitzeu preferentment oli d'oliva, tant per amanir com per cuinar.\nPrioritzeu el consum de peix blanc i blau, enfront de les carns.\nPotencieu la incorporació freqüent de plats únics en les programacions de menús (arròs a la cassola, macarrons a la bolonyesa, etcètera).\nReduïu el consum de greixos d'origen animal en general (lactis sencers, formatges grassos, gelats i postres lactis, carns grasses i embotits, vísceres, etcètera).\nReduïu el consum de menjars precuinats, pastisseria, brioixeria, aperitius, dolços, llaminadures o begudes ensucrades, tot reservant-los per a situacions i dies especials.\nUtilitzeu tècniques culinàries ben variades, coccions al forn, al vapor, guisats, estofats, brasa o planxes.\nPotencieu el gust dels plats amb herbes aromàtiques i espècies en lloc d'incrementar l'addició de sal.\nAquestes recomanacions i suggeriments són, en definitiva, aspectes fonamentals de la dieta mediterrània, a la qual se li atribueix un important paper protector de les malalties cardiovasculars.\nPublicat per Consulta jove a 18:53 0 comentaris\nQuè és? Pot ser que siguis víctima i no ho sàpigues? En aquest sentit, la policia catalana ha iniciat una campanya a través de les xarxes socials per advertir dels "ings" més perillosos. El grooming són els moviments i accions que fa un adult per guanyar-se la confiança i establir una relació emocional amb un menor amb una intencionalitat clarament sexual. Tal com detallen els Mossos, "qui duu a terme aquestes pràctiques persegueix obtenir imatges sexuals o pornogràfiques del menor. Aleshores, l’adult l'amenaça de fer-les públiques, i això es tradueix en xantatge".\nTot seguit, un recull de consells difosos pels Mossos d'Esquadra per, en cas de ser menor, poder evitar situacions d'aquest tipus o, en cas de trobar-s'hi, saber com actuar.\nCom ho puc prevenir quan m'obri un perfil en una xarxa social?\n1. Si et dones d’alta en algun lloc recorda que cal que comptis amb l’autorització dels teus pares i que tinguis l’edat mínima requerida.\n2. Tingues una adreça de correu electrònic específica per utilitzar-la només amb les xarxes socials.\n3. El teu perfil com a menor d’edat ha de ser sempre privat. És molt important.\n4. Utilitza un àlies (però pensa’l bé perquè no cridi l'atenció de forma equivocada).\n5. Mantén en secret la teva informació personal en el teu perfil o xat en línia (nom –utilitza un àlies-, adreça, número de telèfon, número de mòbil, adreça de correu electrònic privat, fotografia, l’escola o institut on estudiïs), encara que te la demanin.\n6. Recorda consultar i configurar bé els ajustaments i la privacitat per estar més protegit.\n7. Valora com veuen el perfil els altres usuaris? Qui pot trobar-vos en aquesta xarxa social o contactar amb tu? Com controles la difusió del que publiques?\n8. Llegeix les condicions d'ús o els permisos de les aplicacions abans de descarregar-les per conèixer les dades personals a les quals poden tenir accés les diferents apps.\nPublicat per Consulta jove a 16:54 0 comentaris\nBENEFICIS DE DEIXAR DE FUMAR Avui celebrem el dia...\nALIMENTACIÓ SALUDABLE Tradicionalment, hem asso...\nGROOMING Què és? Pot ser que siguis víctima i no...


El sènior de bàsquet comença amb mal peu el campionat\nTot i que era la 2a jornada la lliga, el d’aquest cap de setmana ha estat el primer partit que ha jugat l’equip sènior de bàsquet de PLF. No ha estat un bon debut, ja que l’Olot es va endur una còmode victòria del Palauet, on es va imposar 41 a 80 a un equip palafollenc encara verd.\nLa propera jornada el sènior buscarà la primera victòria de la lliga a la pista del Llagostera, que actualment és 8è amb una victòria i una derrota.\nTampoc ha tingut sort el Sots21 aquesta jornada. L’equip ha sumat la segona derrota a casa contra el Sol Gironès per 50 a 58. Això els situa com a 9s classificats a l’espera de visitar aquest proper cap de setmana la pista de l’Sporting Caules, que són 3rs a la taula després de comptar els seus partits per victòries.\nEl que sí ha pogut guanyar ha estat el Junior del club de bàsquet de PLF que s’ha imposat al Silenc per 63 a 49 en la que ha estat la primera victòria del campionat. Ara els palafollencs són 5s, i aquest proper cap de setmana jugaran a casa dels líders, el Vilablareix que suma ja dues victòries.\nPel que fa a l’Infantil i el minimasculí encara no han començat el campionat regular. La primera jornada per aquests dos equips serà aquest proper cap de setmana.\nArticle anteriorL’Ajuntament porta al ple els comptes de l’any passat\nArticle següentRestauren l’arcada de l’aqüeducte romà de Sant Pere de Riu a Pineda


Alaior exhibirà les obres de 23 artistes als balcons del centre històric – El Iris.cat – Digital d'informació i cultura\nA partir del 17 de juliol, els alaiorencs i visitants podran gaudir de 22 obres de diferents artistes menorquins, plasmades en grans teixits, que seran penjades a diferents balconades d’edificis del centre històric del poble.\nAquesta serà la segona edició de ‘Balconades d’Art’, iniciativa pionera a l’illa que posaren en marxa els pintors Pau Sintes i David Cerratot l’any 2017.\nEls vianants podran gaudir al carrer de l’art dels pintors i artistes Tanus, Verónica Arellano, Pere Pons, Paco Fiol, Miquel Miñarro, Sonia Serra, pacífic Camps, David Cerratot, Jeroni Marqués i Lluís Febrer, James, Frieder, Carlos Mascaró, Marcel Villier, Cristina Cardona, Llorenç Pons, Laura Martínez, Toni Arcas, Pons Pallicer, Pau Sintes, Miquel Cardona, Joan Elorduy i Jesus Sintes.\nLes obres romandran penjades dels balcons durant tot un mes, concretament fins al 16 d’agost, al carrer Major, carrer des Ramal, plaça des Ramal, Es Carreró, sa Plaça i carrer des Forn.\nAixí mateix, també es durà a terme una exposició al Convent de Sant Diego, amb dues obres de cada artista, sent una d’elles una reproducció en petit de les obres que pengen als balcons. L’exposició també romandrà oberta fins al 16 d’agost.\nJosé Luis Benejam, batle d’Alaior ha destacat que aquesta «és una iniciativa molt interessant, que volíem recuperar després de dos anys sense fer-se. Que els vianants puguin gaudir d’obres tan vistoses i destacades caminant pel carrer és molt agradable. A la fi, és com una exposició al carrer».\nTiago Reurer, regidor de Cultura, ha remarcat que «aquesta activitat artística plàstica de prestigioses firmes és realment atractiva també per la combinació d’exposició al convent i als balcons».\nL’Ajuntament d’Alaior vol agrair a la coordinadora d’aquest any, Neu Sintes, i a tots els col·laboradors de la iniciativa, la seva implicació i esforç en aquesta emocionant activitat que aconsegueix reunir 23 destacats artistes i que apropa la cultura i l’art a residents i visitants.\nEl concurs Beca Talaiòtica 2020 arriba a la seva recta final\nArticle anterior La població de rapinyaires protegides a les Illes Balears evoluciona favorablement\nSegüent article Unides Podem demana ampliar les plantilles de policies locals dels municipis de les Balears


El RACC vol un carnet obligatori per als ciclistes El RACC vol un carnet obligatori per als ciclistes – Tot Barcelona | Notícies i Informació d'actualitat a Barcelona\nEl RACC vol un carnet obligatori per als ciclistes\nL'entitat traslladarà la seva proposta al Servei Català de Trànsit, a la DGT i als ajuntaments\nACN 14/04/2021 1:36 pm\nEl RACC vol que els ciclistes i els conductors de patinets elèctrics s’hagin de treure un carnet per circular per la ciutat, ja que un 38% dels ciclistes que circulen per Barcelona admet no tenir coneixement de la normativa de circulació de bicicletes. El 3r Baròmetre RACC del ciclista urbà a la ciutat mostra una millora –el 2019 era un 45%–, però posa de manifest la necessitat d’impulsar la formació de la normativa de circulació urbana entre ciclistes. El president del RACC, Josep Mateu, ha destacat que és especialment necessari ara que hi ha un problema de “convivència” per la presència de vehicles de mobilitat personal (VMP) com patinets i altres vehicles a la calçada.\n“Tothom hauria de saber les mateixes normes per circular”, ha dit. En roda de premsa ha assenyalat que, ja que hi ha d’haver una “convivència” entre diferents vehicles, hi ha d’haver un “mínim de formació” per part dels usuaris de bicicletes i patinets. Aquesta formació podria acabar materialitzant-se en un carnet o no, segons Mateu, però sí que hauria de demanar-se per circular per la ciutat. El president del RACC ha anunciat que traslladarà el plantejament al Servei Català de Trànsit, a la Direcció General de Trànsit i a ajuntaments.\nAntics usuaris de transport públic\nEl baròmetre, que es basa en l’enquesta a prop de 600 usuaris de la bicicleta a Barcelona, posa de manifest que la meitat dels enquestats utilitzava el transport públic abans de passar-se a la bicicleta, mentre que un 32% abans anava a peu i només un 17% anava en cotxe o moto. El fet que la gran majoria provinguin del transport públic o de desplaçaments a peu fa, segons Mateu, que alguns usuaris no tinguin perquè tenir coneixement de la normativa de circulació que sí que coneix algú que té carnet de conduir, per exemple.\nAixí, entre les recomanacions del club automobilístic hi ha la de donar a conèixer la normativa de circulació entre els adults i iniciar als infants en la circulació en bici des de l’etapa escolar. Alhora, també suggereixen fer campanyes de convivència adreçades a tots els modes de transport, posant especial atenció als vehicles de mobilitat personal. D’acord amb la informació recopilada amb l’enquesta, un 60% dels ciclistes se senten vulnerables quan circulen per Barcelona, enfront del 55% de fa un any i del 33% de fa dues edicions.\nÚs indegut d’auriculars i mòbil\nUna altra recomanació del RACC és la de fer campanyes de conscienciació sobre els perjudicis de fer servir auriculars o el mòbil mentre es circula en bicicleta, així com la importància de portar timbre, elements reflectants i fer ús del casc, tot i que no és obligat. Segons el baròmetre el 36% dels ciclistes fan servir auriculars i el 24% utilitza el mòbil quan circula, tot i que no està permès. Entre els menors de 20 anys les xifres empitjoren: el 55% fa servir auriculars i el 42% el mòbil.\nEn l’àmbit de la infraestructura, es recull que el 2020 han augmentat un 10% els carrils bici a la ciutat respecte l’any anterior i dos terços dels enquestats valoren positivament l’ampliació de la xarxa ciclista feta per l’Ajuntament de Barcelona en el context de la pandèmia. També aproven els carrils bici provisionalment pintats de groc. Per contra, la majoria està en desacord amb els carrils compartits bus-bici. L’aspecte que els ciclistes valoren pitjor és que les motos aparcades en vorera creuin el carril bici per incorporar-se a la calçada, seguit de la convivència amb els vehicles motoritzats i la poca amplada dels carrils bici.\nPer contra, els aspectes més ben valorats són la semaforització per a ciclistes, la continuïtat de la xarxa i els carrils bici separats del trànsit. El RACC recomana consolidar la qualitat de la xarxa existent resolent “punts millorables”, auditar els carrils bici per detectar perills i valorar l’ús i el disseny dels carrils creats en el marc de la pandèmia abans d’integrar-los a la xarxa actual.\nEl principal motiu per desplaçar-se en bicicleta és que és una manera de fer exercici i aporta beneficis per a la salut. A més, un 9% dels ciclistes enquestats afirma que ha començat a utilitzar la bicicleta a partir de la irrupció del a covid-19. La gran majoria dels usuaris són persones joves. En total, 3 de cada 4 ciclistes fan servir aquest transport per a desplaçaments quotidians, com anar a la feina o a estudiar. Dels enquestats amb bici particular, només un 10% la deixen aparcada al carrer a la nit, enfront del 24% del 2019. Per això, el RACC planteja generar una xarxa d’estacionaments segurs al carrer, tant en superfície com subterranis.\nA banda, també recomana que les empreses incentivin els empleats premiant els desplaçaments en bici i facilitant-los estacionaments segurs. Dels enquestats que van a treballar en bici, el 40% disposa d’aparcament segur. El 37% dels ciutadans que no fan ús de la bicicleta estarien disposats a fer-la servir per a desplaçaments quotidians si millorés la convivència amb altres vehicles, hi hagués seguretat en l’estacionament, incentius per part d’empreses i un millor servei de Bicing.\nUrbanisme tàctic i Bicing\nEn el cas més concret de Barcelona, el RACC assegura que hi ha certa “confusió” entre ciclistes en relació a l’urbanisme tàctic, sobretot pels diferents colors. “Hi ha una feina de l’Ajuntament d’intentar ordenar el disseny de colors”, ha dit Mateu, que ha demanat “posar ordre” perquè tothom se senti més segur. Sobre el servei de Bicing, el club automobilístic proposa atraure més usuaris electrificant més part de les bicicletes i augmentant l’horari de tarifa plana dels 30 minuts actuals fins als 45, així com fer-lo compatible amb el servei metropolità e-Bicibox.\nJMBC 14/04/2021 5:55 pm\nNo agradarà "a" molts ciclistes. Amb el complement indirecte sí que s'hi posa preposició.\nAlx 14/04/2021 4:41 pm\nAquest suggeriment en principi innocent, provocará: Mes pagaments, mes sancions, mes control... ¡Això es funció de la administració! ¿Que fa un organisme privat suggerint i donant peu al intervencionisme de la administració? El que manca es formació i respecte. Aquesta si es la feina que ha de fer el RACC.\nDelfí Artós 14/04/2021 4:26 pm\nCom altres activitats que durant els anys 60 i 70 varen desparèixer i ara sembla que tornar-les a activar sigui una imposició. Com escriu un comentarista, quan encara no hi havien tantes motos ni autos, en molts de municipis, segurament per la planor del seu territori, la gent es movia i anava a la feina en bicicleta. Les bicicletes aleshores duien una matrícula municipal, una xapa que identificava el municipi i un número. També en aquesta època, o potser més anterior, les escombraries ja es separaven en matèria inorgànica i la que no ho era, tot i que d'inorgànica n'hi havia poca... Ara retornar a aquesta "classificació" per a molta gent és una "imposició" o els hi fa directament molta mandra. Un altre "costum" que s'ha perdut i que la gent no respecta -un costum i una NORMA de circulació recollida en el codi de circulació vigent ara a l'any 2021- és que quan hom camina per un carrer no gaire ample o camí sense vorera, cal caminar per l'ESQUERRA. És lògic ja que així per exemple pels camins de Collserola, quan hom camina o fa running per l'esquerra pot veure venir els cicilstes que se li acosten de cara... Però això és una altra qüestió com la dels ciclistes urbans nostrats que no respecten cap semàfor ni senyal o circulen contra sentit o per voreres on hi és prohibit. Ens cal molt de sentit comú i recuperar formes de fer que funcionaven i que ara ens farien la vida més fàcil i agradable.\nCiclistes incivics, ho son la majoria, 14/04/2021 4:02 pm\nI una asssegurança obligatoria, un ciclista amb va trancar la jaqueta d'una enganxada, i anava per la acera, diu perdòn, i sense ni aturase, sen va, el molt FDP.\nPere 14/04/2021 4:05 pm\nA mi hem va trencar la jaqueta, mentre caminava per la vorera.\nconductor veterà 14/04/2021 3:43 pm\nPers cert, ja fa molts anys, a mitjan anys 50, a les beceroles del turisme massiu, es donava el cas de que els conductors holandesos es trobaven en dificultats si aquí els deturaven i els demanaven el permís de conduir. No en tenien perquè al seu pais no era obligatori. Però a Holanda si hi havia unes normes de circulació que calia complir, sota pena de sanció\nLa Tribu 14/04/2021 3:24 pm\nN'hi un, que val 9 euros, que em sembla que val per això.\n[email protected] 14/04/2021 4:29 pm\nUna assegurança obligatoria. Igual q pagan els cotxes i motos E impost de circulació per manteniment dels carrils igual q pagan las motos i els cotxes. Aquets carrils i su manteniment lo paguem tots.. No diuan que som una societat democràtica e igualatoria.. Tots a pagar.\nConductor veterà 14/04/2021 3:15 pm\nJa seria hora de que algú, amb sentit comú, acabi amb el desgavell dels ciclistes. Que circulin, però acatant la mateixa normativa que complim els coductors de vehicles a motor. I el que la infringeixi, li caigui la mateixa sanció que als altres. Tan difícil és?.\nconductor veterà. 14/04/2021 3:12 pm\nDoncs quan jo era jove, a les bicicletes els era obligatori dur la placa municipal, amb un número que les identificava. Res de nou.\nPere Lluis G. 14/04/2021 3:56 pm\nQue per cert es tenian de recollir al c comerç cantonada passeig Pujades\nRicard Martinez 14/04/2021 2:14 pm\nJo afegiria una matrícula per a identificar la bicicleta\nVianant, ciclista i xofer 14/04/2021 4:33 pm\nAixò ja existia fa anys. A nivell municipal les bicicletes duien una identificació. Com tantes coses es va trencar la continuïtat en el temps i ara a molta gent li sembla una gran novetat, una collonada o quelcom sense sentit, però aleshores funcionava. Si no s'hagués suprimit fa anys ara ningú s'estranyaria del fet de dur una xapa identificativa a la bicicleta ho trabarieu ben normal. Això mateix ho pot aplicar a d'altres normatives o tradicions que s'han perdut i que ara son complicades de recuperar i a sobre alguns ho presenten com una "novetat".


ICOMATEX és una empresa familiar fundada en 1975 i situada a Terrassa (Espanya). Va començar com a fabricant de maquinària de tintura i assecat. Aviat va crear una nova divisió dedicada al disseny i fabricació de rames i unitats de recobriment. Des de llavors, ICOMATEX ha seguit ampliant el seu programa de maquinària, i avui produeix una àmplia gamma de màquines en continu de rentat/ blanqueig, assecadores,... per als diferents sectors industrials.\nICOMATEX té representants a tot el món i té una oficina regional en el sud-est asiàtic.\nEls principals productes d’ICOMATEX són: sistemes d'assecat i pre-assecat, inspecció de teixits i màquines rolling, jigger, altres equips de tintura i acabat, overflow i jet, sistemes de tintura i rames.\nLes principals aplicacions d’ICOMATEX són: confeccions, tèxtils per a la llar, la indústria de l'automòbil, tèxtils per a usos mèdics, geotextiles, no teixits, paviments, borses d'aire, de cuir sintètic, bàners, blackouts, revestiment per a gespa sintètica, fibra de vidre, tapisseria, tèxtil impermeable, tela per a tendes de campanya, lones i altres aplicacions.


Preus populars i espectacles gratuïts per a la 23a edició de Fira Mediterrània - SIESTV\n10 set. 2020 Preus populars i espectacles gratuïts per a la 23a edició de Fira Mediterrània\nEls espectacles programats a la Taverna de la Fira seran gratuïts\nRedacció.- La Fira Mediterrània de Manresa ha engegat la venda i reserva d’entrades per anar a veure els espectacles de la 23a edició, que tindrà lloc del 13 al 18 d’octubre. Per tal de poder controlar l’aforament i evitar aglomeracions, a tots els espectacles caldrà reservar seient o comprar entrada. Els espectacles d’aquest any seran majoritàriament de pagament, però a preus molt assequibles: 5 € per a l’entrada anticipada, i 10 € si l’entrada es compra el mateix dia de l’espectacle. Els espectacles programats a la Taverna de la Fira, ubicada al Parc del Casino, seran tots gratuïts, però caldrà fer reserva d’entrada per tal de poder controlar l’aforament.


El TC prepara una resolució contrària al segon estat d'alarma i el podria declarar inconstitucional\nActualitzat 09/09/2021 10:34 CET\nEl Tribunal Constitucional (TC) previsiblement declararà inconstitucional el segon estat d'alarma que va decretar el govern de Pedro Sánchez el 2020 per fer front a la pandèmia de covid-19, per la qual cosa atendria, tot i que parcialment, el recurs de Vox, segons avança el diari 'ABC'.\nTal com explica aquest diari, el magistrat ponent, Antonio Narváez, acull en la seva resolució dos dels tres principals arguments del partit de Santiago Abascal contra aquell segon període d'estat d'alarma que va arrencar el 25 d'octubre del 2020 i es va estendre durant sis mesos.\nEn aquest cas, aquest seria un altre revés per al Govern central que al juliol ja va veure com el tribunal de garanties declarava la inconstitucionalitat d'alguns aspectes del primer estat d'alarma.\nEn aquest recurs d'inconstitucionalitat Vox sostenia que el segon estat d'alarma vulnera els articles 17, 19, 21 i 25 de la Constitució, relatius als drets a la llibertat i a la seguretat; a la lliure circulació; a la reunió i la manifestació pacífiques; i contra les sancions administratives que directament o subsidiàriament impliquen privació de llibertat.\nVox va denunciar com a inconstitucional la decisió del president espanyol, Pedro Sánchez, de comparèixer només cada dos mesos davant el ple de la cambra baixa per informar sobre l'evolució de la mesura. Aquest seria un dels aspectes que segons 'ABC' acolliria el ponent en la seva resolució atès que s'hauria donat una falta de control parlamentari a l'executiu central.\nEn aquesta ponència, el TC previsiblement dictaminarà que per complir amb l'exigència constitucional de fiscalització de l'executiu central durant aquell període de sis mesos no van ser suficients les compareixences ocasionals que va fer Sánchez al Congrés, i tampoc les que va delegar en qui va ser ministre de Sanitat Salvador Illa, i posteriorment Carolina Darias.\nEl segon aspecte que reflectiria aquesta resolució té a veure amb el nomenament dels presidents autonòmics com a autoritat delegada, l'anomenada cogovernança. Segons el parer de Vox això va generar "un autèntic estat de desconcert i caos" que va abocar a una situació d'"inseguretat jurídica" als ciutadans. Si bé el pròxim ple del TC tindrà lloc la setmana vinent, per ara se'n desconeix l'ordre del dia.


Una proposta de passeig marítim de Vilanova sense cap aparcament guanya el concurs d’idees | lafura.cat\nEl projecte guanyador del concurs d’idees per refer el front marítim dibuixa un passeig sense cap plaça d’aparcament en superfície i només dos carrils de circulació entre les façanes i el mar; la resta, tot de vianants exceptuant l'edifici de la plaça del Port. Hi haurà un pàrquing soterrat.\nDilluns al migdia es va reunir el jurat del concurs d’idees per a la reordenació del passeig marítim i la plaça del Port, va emetre veredicte i el va fer públic. De les 24 propostes validades, la guanyadora va ser la presentada pel duet barceloní Jaume Artigas i Isabel Bennasar, que van titular “Voramar”. Els qui van visitar l’exposició de projectes al centre d’art contemporani La Sala el recordaran com el primer que trobaven, entrant a la dreta.\nLa proposta converteix la façana litoral de Vilanova entre el carrer del Carme i la rotonda del Far en realment un passeig marítim: tot de vianants entre la façana dels edificis del passeig i el mar, amb l’única excepció de dos carrils centrals de circulació, un en cada sentit. Un passeig que tindrà una amplada aproximada d’entre 65 i 70 metres (exceptuant els sis-set metres centrals destinats al pas de vehicles), i una llargada de 700 metres, de rotonda a rotonda.\nLa proposta guanyadora contempla una primera zona arran de façanes destinades a terrasses de bars i restaurants, com hi ha actualment. A continuació es crearien dues fileres d’arbres longitudinalment al passeig, que esdevindrien un primer gran corredor de passeig per a vianants. Tot seguit, al mig, els carrils de circulació de vehicles; i en darrer terme, una altra gran zona de passeig que arribaria fins a primera línia de mar entre la plaça del Port i el dic de Ponent; el passeig seguiria igual fins al dic de Llevant.\nCom que la proposta preveu la retirada de tots els aparcaments que hi ha en superfície actualment entre els dos dics, ho compensa creant un aparcament semisoterrat on ara hi ha la zona dels xarxaires, que passa a dir-se plaça dels Pescadors. Un aparcament de 12.403 m2 i 540 places just a l’entrada del passeig, que per fer-se realitat hauria de fer front al cost important que suposaria la seva impermeabilització, ja que es veuria condicionat pel nivell freàtic del mar.\nCal recordar que la desaparició dels estacionaments de vehicles era una de les prioritats reclamades pel veïnat de Baix-a-mar. Una altra de les demandes força generalitzades era que no es construís cap edifici nou a la façana marítima. Però vet aquí que el projecte guanyador en construeix un, que dividiria l’anunciada gran plaça del Port de 14.000 m2 en dos: l’edifici, perpendicular a la línia de mar, aniria des del passeig fins arran de mar, i fins i tot tindria un voladís que sobrevolaria per sobre de l’aigua. Un únic edifici, això sí, de manera que ja no són els dos que abans preveien la Generalitat i l’Ajuntament.\nI si a un costat de l’edifici hi quedaria la plaça del Port àmpliament ampliada, amb unes escales en forma de graderia mirant al mar per salvar el desnivell, a l’altra banda de la plaça, passant per davant dels edificis de la Llotja de Peix i fins al dic de Ponent, és a dir, a la zona dels xarxaires actual i sobre l’aparcament soterrat futur, s’obriria el jardí de Voramar, ple de jardineres, vegetació preferentment autòctona i eixamplant la zona de passeig a peu.\nFinalment, la proposta guanyadora també preveu eliminar els amarratges del port esportiu que hi ha arran de passeig marítim i no posaria cap obstacle entre el passeig i l’aigua.\nL’alcaldessa Neus Lloveras i el regidor d’Urbanisme Joan Giribet manifesten la “satisfacció” que produeix al govern local de CiU la gran “coincidència” existent entre els tres primers premis del concurs i les quatre propostes més votades durant el procés participatiu quant a distribució d’espais i zones d’aparcament. Giribet recordava que el projecte que es faci finalment no ha de ser necessàriament al 100% el que ha guanyat, sinó que ha de donar-li una orientació. L’alcaldessa, per la seva part, qualificava com a “impecable” el procés de participació endegat després de constatar el fort rebuig ciutadà que va suscitar el projecte presentat inicialment per Generalitat i Ajuntament. Ara, la intenció del govern és portar al ple municipal la proposta guanyadora, com a pas previ a iniciar els processos urbanístics i recerca de finançament per convertir-lo en una realitat.\nVal a dir que el concurs donava tres premis i quatre accèssits; el segon i tercer premis també han estat per a dues propostes dibuixades des de Barcelona: “Àgora de mar”, d’Òscar Blasco, i “Verd+Port+Mar”, d’Antoni Barceló i Bàrbara Balanzó. Els accèssits han recaigut en “Llindar”, de Robert Bagó, Ramiro Chiriotti, Carla Campte i Màrius Quintana; “E la nave va”, del vilanoví Ramon Sanabria; Orígens”, de Jordi Comas i Marc Rifà; i “Lligant caps”, dels vilanovins Carles Orriols i Carolina Orriols.\nEl jurat tenia majoria absoluta de representants municipals: estava integrat per dos polítics del govern de Vilanova (l’alcaldessa i el titular d’Urbanisme, tots dos de CiU), tres tècnics del Consistori (el cap de Serveis Jurídics d’Urbanisme, el coordinador de l’Àrea de Serveis a la Ciutat i el cap de projectes urbanístics), un representant de cada partit polític a l’oposició (PSC, PP, CUP i ICV), una responsable de Ports de la Generalitat, un únic representant de la societat civil vilanovina (del Col·lectiu de Baix-a-mar i de l’AVV del barri marítim) i un membre del Col·legi d’Arquitectes de Catalunya.\nPrimeres reunions per trobar una solució que agradi el veïnat sobre la plaça del port de Vilanova


Un degà de bandera (Rafel Gallego)\n3 min. 23/09/2017 19:36\n260x366 Un degà de bandera Un degà de bandera\nEl pitjor de l’obscena actuació de Miquel Deyà divendres passat a la Universitat de les Illes Balears, arrabassant a un grup d’estudiants una estelada i una pancarta pro referèndum, no és la cacicada en si mateixa, sinó el silenci covard dels seus superiors.\nEn una mostra més que els termes ‘llibertat d’expressió’ i UIB poden arribar a generar un ridícul oxímoron, el rector va mirar cap a un altre costat i es va convertir automàticament en còmplice.\nFa uns mesos referenciàvem en aquest mateix diari la reunió que aplegava partidaris de Llorenç Huguet en la cursa per revalidar el seu càrrec. Mitja dotzena dels presents, segons els enregistraments als quals vam accedir, menysprearen el paper de la premsa i acusaven els periodistes de mercenaris.\nNo rebatien amb arguments de pes ni una sola de les informacions publicades, però es permetien el luxe de donar lliçons als mitjans de comunicació i censuraven el tractament que s’havia donat al cas Minerval. Un aquelarre indigne d’una universitat, però tal vegada concorde amb la superioritat moral que exhibeixen els presents en la trobada.\nAra la censura ha estat més explícita i, per tant, encara menys ‘universitària’. Deyà és degà de la Facultat de Filosofia i Lletres i ex-alt càrrec del Govern Bauzà. Només ho deim a tall d’informació complementària, i perquè us faceu una idea del nivell dels educadors superiors dels vostres fills i filles i dels gestors de les nostres polítiques públiques.\nPerò el fet més curiós de la setmana va tenir lloc en una altra institució pública. Durant la presentació de la Nit de l’Art, el representant dels galeristes va intentar fotre un parell de galtades als convocants de la manifestació d’ahir contra la massificació turística amb l’argument peregrí que la mobilització mirava d’aprofitar-se de les inèrcies de l’esdeveniment artístic.\nUna vegada més, el pitjor no és l’autor material dels fets –no vindrà d’un doi més o menys–, sinó de la connivència dels seus acompanyants.\nLa invectiva del galerista va tenir lloc a la seu de la Conselleria de Turisme i en presència d’un grapat d’alts càrrecs del Govern i del Consell de Mallorca, alguns dels quals, per cert, no han fet res per la cultura, ni per l’art, en els darrers dos anys.\nHem de suposar que si van callar és perquè estaven d’acord que els convovants del 23-S són uns aprofitats que no tenen dret ni a manifestar-se, i menys si la seva acció col·lideix amb els interessos dels mercaders de l’art contemporani.\nNo és la primera vegada que el departament liderat per Biel Barceló utilitza recursos públics per atacar la societat civil, però sí la que s’ha perpetrat de manera més barroera, sense dissimul.\nLa FiraB!, que acaba avui i que ahir, durant la manifestació, estava en plena voràgine, també contribueix a dinamitzar la ciutat, i a moure i remoure la cultura, i cap dels seus responsables ha atacat la societat civil organitzada.\nPD: Aquest dilluns s’obre la fossa comuna


La rua dels alumnes de Miami Platja enceta el Carnaval 2015 de Mont-roig | Reusdigital.cat diari de Reus. Notícies i actualitat del Camp de Tarragona\nEl Carnaval omple els carrers de Mont-roig\nEls nens i nenes de la Llar d'Infants Petete, l'Escola Joan Miró i l'Escola Marceŀlí Esquius van celebrar el Carnaval 2015 amb una rua per diversos carrers de Miami Platja. Pingüins, instruments musicals, pentagrames o regals i espelmes van ser algunes de les disfresses que els alumnes van lluir.\nFotografies de la rua dels alumnes dels centres educatius\nSeguidament, la festa va continuar al Poliesportiu municipal. Un espectacle infantil amb Phineas i Ferb a càrrec de la companyia "La fábrica de ilusiones" i el ball infantil de disfresses van servir perquè els més petits s’ho passessin d’allò més bé. Les AMPA dels centres educatius van ser les encarregades d'organitzar la tarda de diversió.\nFotografies animació i ball infantil de disfresses\nA Mont-roig el primer acte va arribar la nit del divendres amb el Ball de parelles i l’orquestra Himalaya. L’endemà, les rues i els balls de disfresses van prendre el protagonisme als dos nuclis de població. Una de les principals novetats del Carnaval 2015 de Mont-roig ha estat la guerra de confeti, celebrada aquest diumenge al migdia al davant del Casal K1. Petits i grans van passar-s'ho d'allò més bé en aquesta inofensiva batalla.\nEl mateix diumenge a la tarda, diverses persones van passar per la Casa de Cultura Agustí Sardà de Mont-roig per acomiadar-se del cos del Carnestoltes, mentre les seves vídues ploraven desconsolades la pèrdua.\nSeguidament la comitiva fúnebre, acompanyada per les melodies de la Cobla d'en Taudell, es va dirigir fins a la plaça Miramar. Allí va tenir lloc l'incineració del cos del malaurat Carnestoltes. L'acte estava organitzat pel grup de teatre Els Xuts.\nA Miami Platja l’enterrament de la sardina tindrà lloc el proper dimecres 18 de febrer. En acabar hi haurà sardinada popular.


BLOG DE L'ASSUMPTA: Els mussolets\nEscrit per Assumpta a 18:13:00\nElfreelang 4 de juliol de 2014, a les 20:11\ntens raó són mussolissims aquest mussolets ( era per no dir moníssims) el del llibres és el que més m'escau!\nCarme Rosanas 5 de juliol de 2014, a les 1:00\nHe, he, he... Moníssims...\nMcAbeu 5 de juliol de 2014, a les 8:31\nAlgú que conec et diria que "només són un enredo més per treure-li la pols", però tu no en facis cas que ja es veu que t'agraden i això és el que compta de veritat. I qui sap, potser aquesta parelleta només són els primers que hi ha gent que s'hi afecciona i els col·lecciona i tot aquests mussols. ;-))\njomateixa 5 de juliol de 2014, a les 10:20\nsón una cucada. M'agraden molt els mussols.\nGlo.Bos.blog 5 de juliol de 2014, a les 11:36\nQuina parella de mussolets més bonica! I aquests no estan sols, que es fan companyia.\nXeXu 6 de juliol de 2014, a les 9:04\nJo aquests mussols els he vist en alguna banda. No sé si en un basar xinès d'aquests, però sobretot el de la lupa em sona molt, són famosos! Ara tu els has fet encara més coneguts. Posa'ls nom, dona!\nLluïsa 6 de juliol de 2014, a les 11:59\nQue la meva veïna no vegi aquest apunt, segur que els voldria per ella... si és que encara no els té. Casa seva està pleeeeeeena de mussols de totes mides, formes i procedències.\nsa lluna 7 de juliol de 2014, a les 22:54\nSaps que diuen que els mussols regalats porten molta sort?? Imagino que sí.\nM'agraden tots a mi també, però el dels llibres em sembla més simpàtic. I si li poses la butlleta de la primitiva sobre potser et doni una sorpresa agradable. $$$\nrits 11 de juliol de 2014, a les 0:09\nM'encanten els mussols. Aquests ulls que es claven fixement!\nAssumpta 11 de juliol de 2014, a les 17:45\nEstic molt contenta que us hagin agradat a tots!!! (clar que sou bona gent i si em vèieu a mi tota il·lusionada no em podríeu dir res lleig dels pobres mussols hehe)\nMAC, Noooo, aquests mussolets són molt nets i ells mateixos es saben rentar i tal, cap problema!\nLLUÏSA, digues-li a la teva veïna que els venen als "xinos" per 2,50 eur. el mussol, que no em prengui els meus, eh?! :-DD\nSA LLUNA, doncs no tenia ni idea d'això de la bona sort... clar que, per posar-hi la butlleta, potser primer n'hauria de comprar! hehehe\nDe part dels Mussolets, una gran abraçada per a cadascú!!! :-))


Acció col·laborativa #AccioDaterComerç 2021 – Open Data LAB Tarragona\nAcció col·laborativa #AccioDaterComerç 2021\nby comunicacio • setembre 29, 2021 • Comentaris tancats a Acció col·laborativa #AccioDaterComerç 2021\nL’open data lab del Camp Tarragona inicia una nova activitat per extreure valor de les dades obertes: cerquem de dades obertes útils per al comerç.\nÚs convidem participar Acció Col·laborativa “Dades Obertes útils per al petit comerç “aquesta tardor 2021\nL’open data lab ha treballat els darrers mesos dades útils per a la reactivació econòmica, ara volem cercar dades i aplicacions de dades pel petit comerç. (Podeu consultar els resultats a la web https://opendatalabtgn.cat/ca/repte/ ).\nVols a participar?\nDurant les pròximes setmanes\nEl 21 d’Octubre la 1º trobada de daters. Cerca de dades\nEl 11 de Novembre la 2º trobada de daters. Cerca de dades\nEl nostre compromís consisteix a recopilar tota informació aportada, editar-la i publicar-la en formats oberts per tal que siguin reutilitzables i fàcils d’utilitzar per part del comerç o qualsevol persona interessada del territori.\nCerca de dades obertes útils per dades obertes i comparteix la informació al següent formulari.\nQuina mena d’aportacions cerquem? Volem aportacions / idees per donar utilitat pràctica a Datasets localitzats? Volem que aportin valor al comerç i la seva utilitat. Com utilitzat aquest Dataset? Quina informació útil conté per al comerç? Quin creuament o visualització de dades?\nRecorda que cada dijous a la tarda Open data Lab està Obert online per a qualsevol dubta o proposta. Pots contactar amb nosaltres daterslab@gmail.com\n← 30 de setembre Workshop Online!\nCrònica Workshop d’inici de temporada 2021! →


Sandra Barneda celebra la seva condició sexual amb foto amb Nagore Robles\nBarcelona. Dilluns, 26 de Abril 2021. 13:26\nSandra Barneda és molt recelosa de la seva vida privada, tot i que de vegades s'obre en canal i presumeix a les seves xarxes del molt orgullosa i enamorada que està de la seva nòvia, la col·laboradora de Telecinco, Nagore Robles. Uns sentiments dels que ha tornat a presumir, durant el matí del dilluns 26 d'abril. El motiu no és cap altre que per celebrar el Dia de la Visibilitat Lèsbica. Una data marcada al calendari per exigir la igualtat de drets per a les dones lesbianes.\nSandra Barneda, Cuatro\n"Visibilitat per mi, per tu, per TOTES". Aquest és l'escarit, contundent i directe missatge que la periodista i escriptora catalana, Sandra Barneda, ha compartit en el seu perfil d'Instagram. Un missatge que acompanya amb diverses etiquetes. Entre ells: 'Amor sense fronteres de ment', 'Lesbiana Espanya' o 'Lesbian'. Una publicació que remata amb una fotografia molt especial amb la seva parella, Nagore Robles, amb qui està feliç, enamorada i encantada després de donar-se una segona oportunitat. Les dues van trencar la seva relació al setembre del 2019, després de començar a sortir durant l'estiu del 2016. Encara que al febrer del 2020 van tornar. La foto amb què Sandra celebra la seva condició sexual enamorada de Nagore és aquesta:\nPerfil d'Instagram de Sandra Barneda\n"Boniques", "Feliç dia a totes nosaltres", "Feliç dia, avui i sempre," "Precioses" o "Que boniques sou", són alguns dels molts comentaris que la de Barcelona ha rebut a les xarxes per presumir d'amor amb la seva parella. Comentaris semblants als que li han fet arribar en altres ocasions, quan ha publicat romàntiques fotografies amb la de Basauri. Fotos com les següents:\nL'amor és lliure, no té fronteres i sempre guanya. Sandra Barneda i Nagore Robles són exemple d'això. Dues dones d'èxit, guapes i enamorades. Love is love.\nFamosos Sandra Barneda s'emociona recordant la seva mare i Catalunya Arnau Vila\nFamosos El comentari de Sandra Barneda a Nagore Roble que encén IG i ningú esperava Arnau Vila\nFamosos La catalana Sandra Barneda atacada a les xarxes en motiu del 8-M Arnau Vila


Kàtmandu després del terratrèmol (Kunda Dixit)\nKàtmandu després del terratrèmol\n5 min. 28/04/2015 21:12\nHavia sigut un matí de dissabte fred i plujós per a l’època de l’any. Dotze membres de l’equip de The Nepali Times érem en un refugi d’excursionistes situat en una muntanya amb vistes a la ciutat. El cel estava encapotat i ens sentíem decebuts de no poder veure l’Himàlaia, al nord. Alguns contemplàvem la capital, que s’estenia a la vall en forma de bol, i parlàvem del seu creixement ràpid i desordenat.\nQuan baixàvem per la carena, a falta d’unes dues hores de caminada, de sobte es va produir un gran sotrac. La muntanya sencera va començar a trontollar, com si estigués situada damunt de l’oceà. Amb prou feines ens podíem aguantar drets. “Això és un megaterratrèmol”, vaig pensar.\nKàtmandu ocupa el primer lloc en la llista de les ciutats del món considerades més vulnerables davant del risc d’un terratrèmol. Cada any, a mitjans de gener, el Nepal celebra el Dia Nacional de la Prevenció Sísmica per commemorar el fortíssim terratrèmol que va assolar Kàtmandu el 1934. La cobertura que el nostre diari va fer de l’esdeveniment aquell dia remarcava la necessitat que el Nepal estigués més preparat per a un desastre; només era una qüestió de temps que arribés el següent.\nEs van alçar glopades, després núvols, de fum des de diverses parts de la ciutat, i al cap d’uns quants minuts un mantell marró embolcallava tota la vall. La històrica ciutat de Bhaktapur, al costat de llevant, semblava que estigués sent engolida per una tempesta de sorra. Kàtmandu va desaparèixer.\nLa nostra estupefacció es va convertir en por quan vam pensar en la família que teníem allà baix. Les prediccions més pessimistes havien pronosticat que un sisme de magnitud 8 a Kàtmandu podia matar 100.000 persones, ferir-ne 300.000 i arrasar la ciutat. Ens vam abraçar, alguns plorant. Vam agafar els telèfons. Les línies estaven tallades.\nAl cap d’una hora, quan encara caminàvem muntanya avall, es va produir un altre tremolor. Vaig tenir la sensació de sortir projectat un parell de metres endavant. Semblava que tota la muntanya tremolés. Hi va haver més núvols de pols. Un cop dissipats, vam veure amb els binocles que la majoria de les zones residencials de la ciutat semblaven intactes. Això ens va alleujar una mica.\nUns quants membres del nostre grup van aconseguir posar-se en contacte amb els seus familiars. Però quatre de nosaltres no havíem pogut, i vam tornar de pressa i corrents. Vam agafar el meu cotxe, aparcat al peu de la muntanya, i ens vam dirigir cap a la ciutat. Pel camí vam haver d’esquivar trossos de runa i edificis tombats. La gent seia apinyada en espais oberts o al mig del carrer, com més lluny millor de qualsevol cosa que es pogués ensorrar. Davant d’un hospital, vam veure malalts que jeien en matalassos instal·lats a la vorera.\nDissabte a última hora de la tarda es va començar a evidenciar que, malgrat que a Kàtmandu el nombre de víctimes era alt i els danys eren greus, particularment en una sèrie de llocs que són Patrimoni de la Humanitat, els efectes del sisme potser no eren tan devastadors com es temia. La meva família estava fora de perill, tot i que la meva mare, postrada al llit, vam haver de transportar-la al jardí; vivim a la zona residencial de Patan, on els edificis són més sòlids.\nPerò s’esperava que la destrucció fos molt més gran a les muntanyes pròximes a l’epicentre, uns vuitanta quilòmetres al nord-oest de la capital, i als districtes dels voltants. Van començar a arribar-nos notícies -incloent-hi la d’un veí del poble de Barpak, al nord, que havia caminat vuit hores per obtenir senyal telefònic- de pobles sencers que havien estat completament arrasats. Hi havia hagut esllavissades que obstruïen els rius. Les carreteres estaven inutilitzades.\nQualsevol govern del món s’hauria vist superat per la magnitud d’aquest desastre, però les dificultats logístiques del Nepal, una terra muntanyosa, pobra i gairebé sense carreteres, són extraordinàries. L’únic aeroport internacional que hi ha al país encara funciona, i ràpidament la Xina i l’Índia van començar a enviar-hi provisions d’auxili, però l’exèrcit nepalès disposa d’un sol helicòpter gran.\nL’escenari polític inestable del Nepal és un altre obstacle important. Després d’una dècada de conflicte entre el govern i els insurgents maoistes, els polítics del Nepal han estat massa ocupats enfrontant-se els uns als altres, recentment a causa de la reforma constitucional, per tractar com una prioritat la prevenció d’aquesta mena de desastres. Fa gairebé dues dècades que no hi ha eleccions en l’àmbit dels districtes, els pobles o els municipis, i els comitès que dirigeixen els ajuntaments locals no estan organitzats per coordinar una ajuda d’emergència.\nI una bona part de les tasques d’auxili han recaigut en agrupacions comunitàries; algunes, com la que encapçala Gopal Awale a Patan, havien ideat alguns plans d’emergència bàsics per activar en cas d’un desastre. Dissabte aquests grups estaven ajudant a rescatar persones dels edificis antics del centre de la ciutat de Kàtmandu, que van quedar especialment malmesos, i a instal·lar-les en tendals, a les escoles, en parcs i en altres zones considerades segures.\nCentenars de milers de persones de Kàtmandu i les zones del voltant van passar la nit als carrers. La meva família i jo vam dormir en una tenda, al jardí de darrere de casa nostra.\nDes de llavors ens han sacsejat desenes de tremolors, alguns de primera magnitud. Malgrat tot, no hi ha cap senyal de pànic manifest. Diumenge la gent del meu barri arreplegava ampolles d’aigua i sacs de dormir, i es disposava serenament a passar una altra nit al ras.


Un nou poble per a Europa: les eleccions al Parlament europeu | Emporion\nper Santi Sató\t el juny 26, 2014\nEl 25 del passat mes de maig, varen celebrar-se les darreres eleccions en les quals els catalans podíem demostrar, amb la nostra participació, la certesa o incertesa de l’eslògan que va encapçalar una de les manifestacions més multitudinàries del poble català: CATALUNYA, UN NOU ESTAT D’EUROPA.\nLa manifestació de l’Onze de Setembre de 2012, organitzada per l’Assemblea Nacional Catalana i presidida per Carme Forcadell, tingué un caràcter eminentment independentista, com van destacar tots els mitjans de comunicació catalans de manera plenament diàfana, i amb una mobilització i afluència de participants extraordinària. No cal discutir el nombre exacte de participació: 1.500.000 persones segons la Guàrdia Urbana i el Departament d’Interior, i uns 2.000.000 segons els organitzadors. Va ser, evidentment, una resposta a les retallades de l’Estatut de Catalunya de 2006, així com al terme nació, aprovat en referèndum pel poble de Catalunya.\nEn el moment de redactar, corregir i transmetre al Consell de Redacció d’EMPORION aquest article, en desconec el resultat. Desitjaria que la resposta es correspongués als meus anhels, ja que lamentablement no he pogut votar. Potser que hagi cregut en un sistema fàcil. Però no ho ha estat per als votants que, com jo, estem “reclosos” en un hospital, malgrat assumir que un gran percentatge del problema és per culpa de la meva falta d’informació prèvia –vaig iniciar les primeres consultes el dia 12 i el límit de tramitació era el dia 15. Però el que vull fer en aquest article és destacar el dret que tenim a emetre el nostre vot. Els catalans hem de demostrar amb la més àmplia de les participacions que som dins d’Europa, que potser no hi podrem seguir, però sí tornar-hi, segons els interessos catalans, associació plena o parcial, amb l’euro o amb moneda pròpia.\nCatalunya ha de fer-se sentir a Europa! A través del Parlament europeu es regula un altíssim percentatge de la legislació que regula la nostra activitat, tant comercial com financera, alhora que es posava en relleu de forma fefaent quins són els partits i quines les tendències amb més nombre de vots: independència, tercera via o nova relació Catalunya-Estat central.\nAmb un nou mecanisme de relació perquè una nació ni ho és, ni ho deixa de ser, perquè ho digui una Constitució, i màxim quan aquesta va ser votada en un període de veritable fam d’expressar la nostra voluntat. Catalunya procedia d’una guerra “incivil” i d’una llarga caminada cap a un futur que, com a mínim, ens deixava votar.\nPoc importaven els límits; el que era realment important no era el contingut, sinó el fet històric que podia votar-se una Constitució, que mai se’ns va presentar com a immodificable i eterna.\nCatalunya és una nació que votava furs i constitucions feia ja centenars d’anys. Les retallades i el “café para todos” són posteriors al fet constitucional i realment modificaren el contingut i l’esperit de la Constitució, que jo vaig votar afirmativament.\nPost Scriptum. Crec que sí que podré votar. Es tractarà d’un petit passeig familiar que em portarà de Palamós a Torroella, passeig d’anada i tornada, amb votació inclosa.


El Blog dels Amics de l'OBC: 2017\nPrimera trobada nadalenca dels Amics de l’OBC\nEl passat dimecres 13 de desembre els Amics de l’OBC ens vam reunir per un motiu molt especial: celebrar l’arribada del Nadal i els primer mesos de vida del nostre grup. La trobada nadalenca va tenir lloc a la Sala 1 de L’Auditori i els Amics vam poder assistir a un assaig privat de part del repertori del concert d’Així Parlà Zarathustra. A l’assaig, els Amics vam poder escoltar com l’Orquestra Simfònica de Barcelona i Nacional de Catalunya interpretaven peces de Bach i Strauss.\nPublicat per Amics de l'OBC a 12:08 Cap comentari:\nVlad Stănculeasa, nou Concertino de l’OBC\nEl violinista romanès Vlad Stănculeasa ha estat escollit nou Concertino de l’OBC, després d’haver obtingut una puntuació mitjana de 9,2 a les audicions que es van celebrar a L’Auditori dilluns, 4 de desembre. El jurat format per 43 membres va destacar d’Stănculeasa la seva precisió en l’execució i el so net i transparent, així com el seu profund coneixement estilístic. La secció de violins al complet, els solistes i assistents de la resta de seccions, l’equip directiu de l’OBC, un concertino extern convidat, un representant de l’Ajuntament de Barcelona i un de la Generalitat de Catalunya van triar Stănculeasa entre els 102 candidats que van optar a la plaça de concertino.\nPublicat per Amics de l'OBC a 10:20 Cap comentari:\nResum fotogràfic de la segona trobada Tercer Temps\nEl passat 18 de novembre els Amics de l’OBC vam celebrar la segona trobada Tercer Temps després del concert Aniversari amb Ros Marbà que homenatjava al Mestre Ros Marbà en motiu del seu 80é aniversari. Aquestes xerrades que s’organitzen després d’alguns concerts al Bar La Llanterna són una fantàstica oportunitat perquè tots els Amics de l’OBC ens coneguem i puguem parlar amb els intèrprets i membres de la nostra Orquestra. En aquesta ocasió, el col·loqui va ser moderat per Joaquim Garrigosa, director de L’Auditori, i va tenir com convidats al propi Antoni Ros Marbà, als pianistes convidats del programa, Josep Colom i Albert Guinovart, i a la trompetista de l’OBC, Mireia Farrés.\nPublicat per Amics de l'OBC a 17:31 Cap comentari:\nNou disc de l'OBC ja a la venda\nAquest mes de novembre, l’Orquestra Simfònica de Barcelona i Nacional de Catalunya ha publicat el seu nou disc Bizet: Carmen Suites · L’Arlésienne Suites. Un programa doble enregistrat a la Sala 1 Pau Casals de L’Auditori, sota la direcció de Pablo González, amb dues de les obres més conegudes del compositor Georges Bizet.\nPublicat per Amics de l'OBC a 8:28 Cap comentari:\nEl 18 de novembre torna el Tercer Temps\nEl passat 28 d’octubre es va celebrar la primera xerrada Tercer Temps. Una activitat exclusiva pels Amics de l’OBC que en aquella primera ocasió es va celebrar després del concert La “inacabada” de Schubert al Bar La Llanterna. Per aquest primer col·loqui vam comptar amb convidats de luxe con el mestre Jan Willem de Vriend, Jean-Baptiste Texier i Albert Balcells. Al voltant d’un piscolabis, els nostres Amics van poder fer preguntes sobre el programa i la seva trajectòria professional als convidats.\nPublicat per Amics de l'OBC a 8:31 Cap comentari:\nFem més Amics de l'OBC!\nEls Amics de l'OBC volem que fer créixer el nostre cercle. Per aconseguir-ho, una de les tasques que fem és repartir els nostres tríptics amb les butlletes d'inscripció entre els assistents als concerts de l'OBC. Els propers dies 10, 11 i 12 de novembre se celebrarà el concert E.T. L'Extraterrestre amb la projecció de la pel·lícula i la banda sonora interpretada en directe per l'OBC. Ja que es tracta d'un concert tan especial, volem repartir tríptics i necessitem voluntaris per fer-ho. Vols ajudar-nos donar a conèixer el nostre grup d'Amics de l'OBC?\nPublicat per Amics de l'OBC a 14:54 Cap comentari:\nResum fotogràfic de la primera trobada Tercer Temps\nEl passat 28 d’octubre els Amics de l’OBC vam tenir la oportunitat de reunir-se a la primera trobada Tercer Temps, xerrades que es celebren al Bar La Llanterna al final d’alguns dels concerts de l’OBC entre intèrprets i públic. En aquesta ocasió, el col·loqui va ser moderat per Jordi Tort, gerent del Consorci de L’Auditori i L’Orquestra, i va comptar la presència de Jan Willem de Vriend, director del concert, Jean-Baptiste Texier, violoncel·lista de l’OBC, Albert Balcells, music i professor d'anàlisi musical i piano i comentarista del programa de mà.\nPublicat per Amics de l'OBC a 18:42 Cap comentari:\nComencen les trobades Tercer Temps!\nUn dels principals avantatges per formar part dels Amics de l’OBC és tenir la possibilitat d’assistir a les trobades Tercer Temps. Aquests col·loquis són exclusius pels membres del nostre cercle i se celebren al final d’alguns dels concerts de temporada de l’OBC al voltant d’un refrigeri i unes tapes per comentar l’espectacle amb membres de l’Orquestra i diferents experts.\nEl primer Tercer Temps dels Amics de l’OBC se celebrarà el proper dissabte 28 d’octubre després La “Inacabada” de Schubert. Concert per a dos pianos de Mozart i comptarà amb la presència del mestre Jan Willem de Vriend, director del concert, Jean-Baptiste Texier, violoncel·lista de l’OBC, i Albert Balcells, music i professor d'anàlisi musical i piano i comentarista del programa de mà.\nPublicat per Amics de l'OBC a 16:37 Cap comentari:\nBenvinguts al Blog dels Amics de l’OBC\nEl Blog dels Amics de l’OBC és un espai en el qual compartirem tota la informació relativa al cercle de persones que estimem l’Orquestra Simfònica de Barcelona i Nacional de Catalunya i que en formar part dels Amics de l’OBC contribueixen al desenvolupament d’aquesta institució.\nL’objectiu d’aquest blog és mantenir-te al dia de les diferents activitats programades pels Amics de l’OBC com ara les properes celebracions de les trobades Tercer Temps, els col·loquis post concerts amb membres de l’Orquestra i especialistes, sortides i tallers. A més, també tindràs la possibilitat d’accedir a informacions, notícies i entrevistes exclusives de la nostra Orquestra.\nPublicat per Amics de l'OBC a 15:54 Cap comentari:\nResum fotogràfic de la segona trobada Tercer Temps...\nResum fotogràfic de la primera trobada Tercer Temp...


Àrea Social COIB. C/Pujades, 350 (Barcelona)\nL’Àrea de Cooperació del COIB organitza aquesta xerrada sobre com abordar la mutilació genital femenina.\nLa sessió anirà a càrrec de la infermera Antònia Sabench i de la pediatra Imma Sau, expertes en mutilació genital femenina.\nLa mutilació genital femenina (MGF) comprèn tots els procediments que, de manera intencional i per motius no mèdics, alteren o lesionen els òrgans genitals femenins.\nAquests procediments no aporten cap benefici a la salut de les dones i nenes.\nPoden produir hemorràgies greus i problemes urinaris i més tard poden causar quists, infeccions, complicacions en el part i augment del risc de mort del recent nascut.\nMés de 200 milions de dones i nenes vives actualment han estat objecte de la mutilació genital femenina en els 30 països d’Àfrica, Orient Mitjà i Àsia on es concentra aquesta pràctica.\nA la majoria dels casos es practiquen a la infància, en algun moment entre la lactància i els 15 anys.\nLa MGF és una violació dels drets humans de les dones i nenes.


Penzion U Hrocha Lucany Nad Nisou República Txeca - Ofertes d'hotels amb els MILLORS DESCOMPTES EN LÍNIA\nHorni Maxov, c.e. 102, Lucany Nad Nisou, Lucany Nad Nisou, República Txeca, 468 44 - Veure al mapa\nPer als viatgers què vulguin captar les imatges i els sons de Lucany Nad Nisou, Penzion U Hrocha és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Penzion U Hrocha asseguren una estada plaentera als seus clients. Per anomenar algunes de les comoditats de l'hotel, hi ha habitació familiar, instal.lacions de barbacoa, restaurant, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, plat de dutxa, bany compartit a cada habitació. Les instal.lacions d'oci de l'hotel, que inclouen esquí, parc infantil, jardí estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a Penzion U Hrocha.\nTots els tipus de viatgers (7) Parelles (5) Viatgers en solitari (2) Famílies amb infants petits (1) Famílies amb infants grans (1) Grups (1)


PRESENTAT EL 'FORMULA 1 GRAN PREMIO DE ESPAÑA EMIRATES 2018' A BARCELONA\n20:52 | 16/04/2021\nPresentació del Gran Premi de Formula 1 2018\nLa 28a edició del Campionat del Món al Circuit de Barcelona-Catalunya se celebrarà els propers dies 11, 12 i 13 de maig.\nCircuit de Barcelona-Catalunya (Montmeló)- A poc més d’una setmana per donar el tret de sortida al FORMULA 1 GRAN PREMIO DE ESPAÑA EMIRATES 2018 al Circuit de Barcelona-Catalunya, aquest vespre s’ha celebrat la presentació oficial de l’esdeveniment al Recinte Modernista de Sant Pau de Barcelona.\nL’acte ha estat presidit pel secretari general d’Empresa i Coneixement, Pau Villòria; el president del Circuit de Barcelona-Catalunya, Vicenç Aguilera; i el president i CEO de Formula 1, Chase Carey. També ha estat present l’alcalde de Montmeló, Antoni Guil; el president del RACC, Josep Mateu; i el pilot provador de Ferrari Marc Gené, entre altres autoritats.\nVicenç Aguilera, president Circuit de Barcelona-Catalunya: “Tot a punt pel Gran Premi. Un cop més, són ja 28 anys fent-ho, i aquest any amb una novetat: l’estrena oficial de l’F1 amb el nou asfalt. Tant Liberty Media com el Circuit hem treballat conjuntament per fer de l’aficionat el focus de tot. Tindrem més de 1000 persones animant a tots els espectadors. Podran gaudir de música, gegants, capgrossos... A més, aquest any una zona familiar, el Family Village”.\n“Un espectacle a preus assequibles: són molts components que faran que tothom pugui passar-s’ho d’allò més bé, sense excuses, ja que hi ha moltes oportunitats de venir al Circuit de forma econòmica; des de paquets familiars fins entrades per a un sol dia, el de la cursa”.\nChase Carey, president i CEO de Fórmula 1: “És fantàstic estar aquí, i em recorda perquè el Gran Premi de Espanya és tan especial, celebrat en una de les ciutats més boniques del món. Volem que la ciutat sigui una part molt important de l’esdeveniment, fer que sigui una celebració d’una setmana de durada, per a persones de totes les edats, i fer que tothom s’uneixi”.\n“Volem estar a Barcelona a llarg termini, funciona per a les dues parts. És una de les curses que realment defineix el nostre esport, per tant esperem poder treballar en allargar aquesta relació i seguir treballant junts”.\nPau Villòria, secretari general d’Empresa i Coneixement: “Tants anys d’F1 és senyal que el treball conjunt s’ha fet de forma rigorosa. Un esdeveniment que va més enllà d’una cita al calendari, i es posiciona com a un dels motors de l’activitat econòmica i turística, un element dinamitzador més per a la ciutat de Barcelona i la resta del país. Una referència d’innovació que també projecta il·lusions i emocions de tots els aficionats d’aquest món”.\nAntoni Guil, alcalde de Montmeló: “Tornar a tenir aquí l’F1 és una fita molt important. És a Montmeló, a Granollers, a Parets del Vallès... És la repercussió que té a tot el país, amb l’Ajuntament de Barcelona col·laborant, així com la Diputació. Això vol dir que hi ha una implicació de tot el territori, per tal de donar suport a una instal·lació que s’ha de conservar. Montmeló ja està preparat per rebre als milers de persones que gaudiran de la Fórmula 1”.\nJosep Mateu, president del RACC: “Mantenir la tradició és molt important, i el RACC ha estat present durant molts anys a l’F1. Intentem presentar el nostre club al món amb els més petits i amb la base d’aquest esport, el karting. Els valors del RACC, valors com ara el treball en equip, la superació, la generositat, entre d’altres; són els que compartim amb la Fórmula 1”.\nMarc Gené, pilot provador Ferrari: “Estem veient curses imprevisibles, que és el que més agrada als aficionats, amb molta igualtat”. “El Circuit de Barcelona-Catalunya és un circuit tècnic, amb revolts ràpids i lents, rectes llargues... Un mix molt difícil de trobar avui en dia, al qual se li ha de sumar el bon clima. Sent la primera cursa europea, els grans equips introdueixen moltes millores que es van desenvolupant posteriorment al llarg de la temporada. També és un dels llocs a on els pilots han rodat més, especialment després de celebrar els test de pretemporada, i per tant és molt conegut i valorat”.\nDemà també se celebrarà la presentació del FORMULA 1 GRAN PREMIO DE ESPAÑA EMIRATES 2018 a Madrid, amb la presència del pilot de Renault Carlos Sainz.\nEntrades des de 99 euros\nEls espectadors poden comprar entrades de Pelouse d’un sol dia, per diumenge, a 99 euros, o entrades de tres dies a partir de 130 euros. El Gran Premi també es pot viure en companyia amb el Family Ticket i el Pack Friends, amb els quals es pot arribar a estalviar un 50%.\nAquesta edició comptarà amb un espai pensat per a tota la família. El Family Village, situat a l’antic heliport i la zona del bosquet, disposarà d’animació i d’activitats durant tot el cap de setmana (de 10 a 17 h). Una zona chill out, food trucks i música en directe pels més grans, amb DJ’s que ambientaran la jornada; mentre que els nens es diverteixen a la zona kids amb pallassos, manualitats, piscina de boles i un concert de la mítica sèrie infantil Fraggle Rock... Per immortalitzar el moment, un pòdium amb photocall. Com cada any, la Zona Kids farà treure molts somriures als més petits. Amb contínua supervisió i amb servei d’acollida gratuïta durant 1 hora, hi haurà inflables, cotxes d’slot, jocs, maquilladors i molt més.\nBatucaires, gegants, castellers, més de 1000 persones animant constantment al públic. Per tal de reivindicar l’art urbà, 4 grafiters diferents realitzaran les seves particulars obres d’art. Dijous es realitzarà la tradicional visita del Pit-Lane (16 - 18.30 h) i la signatura d’autògrafs (16-18.00 h); seguida d’una exhibició de karting a la recta del Circuit amb els pilots d’F1. A les 19 h de dissabte, els runners podran fer una volta al traçat amb el Run the Track, entre moltes atres activitats.\nData de modificació: 03/05/2018 11:22:52


Jana Balacciu, Manuel Llanes i Jon Landaburu, Premis Fundació Ramon Llull\nEls guardons reconeixen la difusió de la cultura catalana fora del territori català\nManuel Llanes, Jana Balacciu i Jon Landaburu, amb Vicenç Villatoro, president de la Fundació Ramon Llull ACN\nOrdinoLa sisena edició dels Premis Internacionals Ramon Llull han reconegut la trajectòria del director artístic dels Espais Escènics de la Junta d'Andalusia, Manuel Llanes. El premi, dotat amb 4.000 euros, ha reconegut l'especial sensibilitat respecte a la cultura catalana i que hagi afavorit la seva visibilitat en l'àmbit internacional. Llanes ha explicat que en els darrers 8 mesos ha programat 15 produccions catalanes i ha afegit que valora la qualitat artística sense valorar d'on són els autors.\nLa romanesa Jana Balacciu s'ha endut el guardó de Traducció Literària per la traducció del 'Llibre de les Meravelles' de Ramon Llull a l'editorial Meronia. Balacciu ha estat la introductora de l'obra de Ramon Llull al món romanès: en total, n'ha traduït sis obres. El Premi Internacional Ramon Llull de Catalanística i a la Diversitat Lingüística que té per objectiu valorar el conjunt de l'obra individual d'una persona de fora del domini lingüístic, escrita en qualsevol llengua, ha recaigut en Jon Landaburu, especialista en llengües ameríndies.\nEl jurat ha valorat de Llanes que ''difon la cultura catalana en un nivell molt alt des de fa molts anys'' i ha decidit atorgar-li el premi per la transversalitat de la seva programació atesa la gran diversitat de gèneres que programa i que dins del mateix gènere també abasta un rang molt gran.\nLlanes ha agraït el guardó i ha dit que l'únic que ha fet és ''presentar i programar bons artistes'' i que ''fan treballs de qualitat''. Llanes ha explicat que des dels anys 80 a la seva programació sempre hi ha hagut artistes catalans amb obres de gran qualitat i ha afegit que en el futur seguirà sent així.\nEl premi de Traducció Literària, també dotat amb 4.000 euros, reconeix la millor traducció literària publicada l'any anterior al de la convocatòria i en distingeix el traductor. A més de les traduccions de Llull, a la col·lecció de Balacciu destaquen obres d'autors com Víctor Català, Miquel Llor, Miquel Martí i Pol, Quim Monzó, Manuel de Pedrolo o Lluís-Anton Baulenas.\nBalacciu ha agraït el premi i ha dit que culmina una trajectòria de més de 20 anys en contacte amb el món català i ha afegit que ''la literatura catalana és la millor veu del poble català''. I s'ha descrit com ''una catalana que viu a Romania'' o ''una romanesa que s'estima Catalunya''. Balacciu ha finalitzat dient que admira i estima la cultura catalana.\nLa traductora romanesa ha estat la premiada que s'ha pronunciat a favor de l'opinió de la gent que l'1-O va votar sí i de la gent que el 21-D tornaran a votar a favor del sí. Balacciu ha dit no comprendre com Europa ''ha mirat i mira amb indiferència'' un poble que demana el dret a decidir i ser un Estat propi.\nPartidari de la diversitat lingüística\nLandaburu ha rebut el premi més ben dotat, el de Catalanística i a la Diversitat lingüística, dotat amb 6.000 euros. El professor Landaburu ha destacat en la defensa i protecció de les llengües natives de l'Amèrica Llatina i pel seu treball en l'educació del bilingüisme. Landaburu s'ha mostrat partidari de la diversitat lingüística i la seva defensa.\nEl director de la Fundació Ramon Llull, Vicenç Villatoro, ha aclarit que en la decisió del jurat no hi ha interferit elements de l'actual conjuntura política. Villatoro ha afegit que la Fundació Ramon Llull i els premis no s'han vist afectats per l'aplicació de l'article 155 i ha dit que esperen que no els afecti perquè la projecció de la cultura és un objectiu que el poden compartir totes les ideologies polítiques.


Dissabte el nou grup ganxó Navegants a Casa Irla – Ràdio Sant Feliu 107.0 FM\nDissabte el nou grup ganxó Navegants a Casa Irla\nBy Paul Marca|2012-10-12T00:50:19+02:0012 d'octubre de 2012|Sense categoria|0 Comentaris\nEn aquest inici de temporada de la programació de tardor de la Casa Irla, es podrà assistir al concert d’un nou grup d’havaneres que neix a partir de la necessitat d’incidir en aquest gènere musical, que va viure des de la seva infantesa un dels seus components, Jordy Girò, fill del recordat Pepe Giró.\nEn Jordy ha reunit a un grup de companys, tots músics professionals militants en altres projectes per, de tant en tant, donar un toc sofisticat a un gènere que té moltes més possibilitats de les que habitualment es proposen.\nAmb el nom de “Navegants”, aquest dissabte, 13 d’octubre, a les 22:30 h. oferiran el seu concert a la Casa Irla tot desgranant, amb un estil tradicional però enriquit musicalment per les possibilitats musicals dels seus components, un interessant repertori d’havaneres, peces mediterrànies, valsets, son cubà, cançons de taverna i folk amb els corresponents trams participatius per part del públic.\nAssistir al naixement d’un nou grup de Sant Feliu de Guíxols, és una extraordinària notícia i una oportunitat única per viure aquest esdeveniment en un espai adient i acollidor com és l’auditori de la Casa Irla, niu de cantaires en el seu temps i sala imprescindible de concerts a dia d’avui.\nAnticipades per veure a Cris Juanico, dels Ja t’ho diré\nEl dia 1 de desembre, la Casa Irla us presenta un dels plats forts d’aquesta temporada: Cris Juanico, cantant del grup Ja t’ho diré, presenta el seu darrer disc Dues Pedres, formant duet amb Joan Solà-Morales, contrabaixista del reconegut grup Umpah-pah. Ens mostraran el nou envoltori amb què han vestit les cançons d’ara i les d’abans, sense perdre de vista les referències i l’aire mediterrani que sempre han respirat les seves propostes.\nPodeu comprar ja la vostra entrada a la mateixa Taverna de la Casa Irla, trucant al Telèfon: 972.11.74.39 o bé per correu electrònic: casa@irla.cat\nEl preu són 10 € anticipada i 12 € el dia del concert.


Com hem de pregar? | ERMITA de SANTA RITA\nCom hem de pregar?\nPublicat el 16 d'octubre de 2016 per ermita\nSi ens plantegem la pregunta, de seguida ens ve al cap la pregària del Senyor, aquest gran tresor que ens hem anat comunicant els cristians a través dels segles, que ens uneix i ens enriqueix arreu del món, en les diverses llengües, l’oració del Parenostre.\nAquí se’ns parla d’actitud. Lluc potser és l’evangelista que dedica més atenció a la pregària. En la paràbola que hem escoltat avui veiem com una viuda, una de les persones que a l’Escriptura trobem més necessitades de compasió juntament amb l’orfe i l’immigrant, aconsegueix ser escoltada i que se li faci justícia, gràcies a la seva insistència. Així l’accent avui no està posat en la “manera” en què preguem, sinó en que la nostra pregària sigui insistent, perseverant, que no la defallim.\nSegur que també us ha ressonat aquesta última frase de Jesús a l’evangeli. Aquesta pregunta sobre la fe que el Fill de l’home trobarà en el seu retorn a la terra. És una pregunta que queda a l’aire, però que accentua l’íntima relació que existeix entre la pregària i la fe.


Passem full a cent anys de moviment olímpic - Any 1996 - Articles\nSeleccions esportives catalanes (174)\nComitè Olímpic Català (8)\nUnió de Federacions Esportives Catalanes (8)\nPassem full a cent anys de moviment olímpic\n"El moviment olímpic ha perdut independència, ha abandonat el patrimoni propi del país esportiu i s'ha conformat a la pressió dels Estats"\nLa 105a sessió del Comitè Olímpic Internacional, del dia 18 de juliol de 1996, a Atlanta, va aprovar entre d'altres un paquet de mesures anomenades del Congrés Olímpic del Centenari . Inesperadament, una d'aquestes mesures va ser modificar l'art. 34.1 de la Carta Olímpica, que regula el reconeixement de nous comitès olímpics. Tancat l'any 1996, a falta d'acta definitiva de la sessió, si es pregunta pel nou articulat tot el que es pot arribar a aconseguir és el text següent, amb els corresponents grafismes:\n"1. Dans la Charte olympique, l'expression pays signifie [tout pays, État, territoire ou portion de territoire que le CIO considère, selon sa discrétion absolue, comme zone de jurisdiction du CNO qu'il a reconnu] un État indépendant reconnu par la communauté intemationale."\nAquesta modificació té història. El mes de desembre de 1992, el president Joan Antoni Samaranch ja anunciava que, en la sessió del COI de Montecarlo —setembre del 1993—, es modificaria l'article 34.1 de la Carta Olímpica. Aquell anunci va provocar llavors una campanya del Comitè Olímpic de Catalunya (COC) en contra de tal modificació, a la qual es van adherir 245 ONG i la Unió de Federacions Esportives Catalanes.\nFinalment, arribada la sessió de Montecarlo, el COI no va tractar el projecte de reforma, que, tot i així, després ha reaparegut inesperadament a Atlanta. Aquesta modificació, contrària a les tesis del COC, pot barrar definitivament el seu reconeixement, si no es té en compte que la petició del nostre comitè data del dia 19 de març de 1990 i, per tant, caldria aplicar-li jurídicament les disposicions vigents en aquella data i no fer una interpretació retroactiva de la Carta Olímpica.\nRealment, però, la modificació de la Carta Olímpica respon a la voluntat del COI de frenar les progressives demandes de reconeixement de nous comitès olímpics i, en canvi, té poca relació amb la problemàtica del "gegantisme dels Jocs". El COC no és l'únic comitè nacional que té demanat el seu reconeixement.\nLa crisi mundial dels Estats no sols es manifesta en el fet que progressivament sorgeixin nous Estats, sinó també, i d'una manera molt específica, en el fenomen creixent de països que, tot i ser políticament d'un Estat, demanen el reconeixement del seu propi comitè olímpic com a mostra de la seva identitat social, cultural o esportiva. El primer fenomen no està a l'abast de la intervenció del COI. En canvi, el màxim organisme olímpic sí que creu poder intervenir en el segon, protagonitzat actualment per països tan diversos com alguns Estats federals dels EUA, del Canadà, com Catalunya o com antigues colònies.\nEl fet que preocupa els dirigents internacionals és la presència en el mapa olímpic d'unitats territorials que no es corresponguin a "Estats independents reconeguts per la comunitat internacional". Aquesta realitat no és nova ni preocupava quan Pierre de Coubertin va refunclar el moviment olímpic de l'era moderna. Durant cent anys, de reconeguda progressió del moviment olímpic, l'olimpisme s'ha centrat en el concepte de país esportiu, val a dir, un concepte propi, que ha permès al COI al llarg d'aquests anys dur a terme una funció progressista i innovadora de reconeixement de nous països, un concepte independent de qualsevol formulació política, i proper, en canvi, al concepte de nació com a realitat cultural i social d'un poble que s'identifica com a tal.\nTot i l'avís que ha suposat el cas Bosman per al moviment esportiu internacional, a partir d'Atlanta s'ha consolidat estatutàriament el criteri d'assimilar la demarcació territorial olímpica a la demarcació dels Estats, com una reacció defensiva davant la demanda de reconeixement de nous països esportius, en el marc internacional de crisi de la forma política d'Estat. Amb aquesta reforma de la Carta Olímpica, el moviment olímpic ha perdut independència, ha abandonat el patrimoni propi del país esportiu i s'ha conformat a la pressió dels Estats, cada cop més necessitats de reforços externs per defensar l'actual hegemonia política. Atlanta ha marcat el punt d'inflexió. A partir d'ara, amb la porta olímpica tancada, els països esportius no reconeguts i els que neixin per la imparable progressió de la història entraran, ben segur, com el vent, per la finestra.


Pedreguer aprofita les Trobades per agermanar-se amb el municipi mallorquí de Petra - Diari La Veu\nEscriba el número 755774\nPedreguer aprofita les Trobades per agermanar-se amb el municipi mallorquí de Petra\nVora 15.000 persones reivindicaren de manera lúdica un ensenyament de qualitat, públic i en valencià\n24 abril 2013 01:00h\nL'intens cap de setmana començava el divendres, 19 d'abril, a les 20 hores, a la Sala de Sessions de l'Ajuntament de Pedreguer, on va tindre lloc l'acte protocol·lari de signatura de l'acord d'agermanament entre els pobles de Petra (Mallorca) i Pedreguer, amb la presència d'ambdós alcaldes, Caterina Mas i Sergi Ferrús, respectivament.\nA l'acte assistiren, a banda de regidors d'ambdós municipis, membres del Consell de Cultura de Pedreguer i del d'Esports així com representants municipals i empresaris de l'associació Ses Valls de Retrobament, a la qual pertany Pedreguer i que treballa per enfortir els lligams culturals, socials i turístics de les valls de la Marina i Mallorca.\nL'acte va comptar amb la breu actuació de dues parelles del grup de danses de Pedreguer, així com la interpretació de dues peces musicals, una amb dolçaina i tabalet (la Muixeranga) i l'altra amb el sac de gemecs, típic instrument mallorquí (sa Balanguera).\nLa batllessa i els dos regidors petrers van estar fins diumenge; el dissabte, durant les Trobades, va intervindre una 'batukada' de Petra (23 persones), que havia arribat eixe mateix dia per participar a la cercavila de les trobades, i es van quedar, junt amb els dimonis de Sta. Margalida, a la finca del Campell i també van marxar el diumenge, amb els seus representants municipals. El mateix diumenge al matí es va fer una visita guiada pel poble per als convidats.\nEls nous germans van poder gaudir de la festa de la llengua, en unes trobades on unes 15.000 persones ompliren els carrers i les places de Pedreguer per participar en les XXVIII Trobades d’Escoles en Valencià de la Marina Alta. La convocatòria de la CAPPEV va ser tot un èxit i la ciutadania de la Marina Alta va mostrar, una vegada més, el seu compromís amb l’educació pública, de qualitat i en valencià. Des de l'Ajuntament de Pedreguer han manifestat que "no podem sinó felicitar totes aquelles persones que amb el seu esforç han fet possible la Trobada (pares, mares, mestres, xiquets i xiquetes, CAPPEV, etc.) i a tots els que hi van participar".\nL'alcalde, Sergi Ferrús, ha destacat que la Trobada d’Escoles de la Marina Alta és "una fita històrica" i reinvindica la llengua en uns moments "molt difícils".\nFins a 15.000 persones van omplir de gom a gom els carrers de la localitat, molts d’ells amb la samarreta dissenyada pel dissenyador Xavier Mariscal, dedicada enguany a homenatjar el poeta valencià Vicent Andrés Estellés. Amb aquest motiu, les Trobades 2013 llueixen el lema: 'La veu del teu poble'.\n"El poble s’ha bolcat i, a més a més, nosaltres encetem aquestes trobades i aprofitem aquesta data per a consolidar l’agermanament amb Petra. Fem poble, fem comarca, fem país i països", va afegir Ferrús.\nEscriba el número 367523


Montse Macià llegeix la glossa de la Diada a Mollerussa - VilaWeb\nMontse Macià llegeix la glossa de la Diada a Mollerussa\nMollerussa va celebrar la Diada Nacional de Catalunya amb l’ofrena floral al Monument de la Senyera que presideix el parc municipal i la glossa enguany llegida per la directora de l’Institut d’Estudis Ilerdencs (IEI), Montse Macià.\nMacià va fer un repàs històric de l’evolució del procés català en els darrers anys i va assegurar que “mai serem el que no vulguem ser”. Macià també va fer referència al binomi “identitat i sentiment de pertinença” com a elements clau per a construir un nou país així com també a la necessitat de “persistir” per assolir-ho.\nPer la seva part, l’alcalde Marc Solsona, en el seu parlament institucional, va remarcar també la capacitat del país de superar els obstacles que els altres li posen. I va assegurar que “el procés català és important pel país però també per Mollerussa perquè ens ha de dotar de noves eines per poder servir millor als ciutadans”.\nParlaments i música\nA banda de l’ofrena floral per part d’una cinquantena d’entitats de la ciutat, també van intervenir en els parlaments la Colla dels 50, com ja és habitual; el Teatre de Butxaca, que commemora les Bodes de Plata, i l’Agrupació Sardanista de Mollerussa, que fa 70 anys. La música va ananr de la mà, com cada anys, de l’Orfeó Renaixença amb la interpretació de diferents cançons entre les que no hi ha faltat l’Himne Nacional de Catalunya, el Cant dels Segadors, que va donar per finalitzat l’acte. La jornada es va completar amb al dinar de germanor al parc municipal i la tradicional ballada de sardanes a càrrec de la cobla Onze de Setembre.


Descripció del títol : Doble Màster Universitari en Enginyeria Agronòmica + Economia Agroalimentària i del Medi Ambient : UPV\nInici UPV :: Doble Màster Universitari en Enginyeria Agronòmica + Economia Agroalimentària i del Medi Ambient\nDoble Màster Universitari en Enginyeria Agronòmica + Economia Agroalimentària i del Medi Ambient ...\nDoble Màster Universitari en Enginyeria Agronòmica + Economia Agroalimentària i del Medi Ambient\nEl Màster Universitari en Enginyeria Agronòmica (MUEAGRO) habilita per a exercir la professió de l'enginyeria agrònoma, mentre que el Màster Universitari en Economia Agroalimentària i del Medi Ambient (MUEAMA) està orientat a l'adquisició de les capacitats necessàries per al desenvolupament de labors professionals en l'àmbit de la consultoria ambiental, la direcció d'empreses agroalimentàries i la gestió pública. Addicionalment, el màster té com a objectiu la formació de futur personal investigador, amb la finalitat que els seus titulats i titulades puguen continuar els estudis de doctorat.\nEl pla d'estudis d'ambdues titulacions té una orientació acadèmica multidisciplinària que inclou tant aspectes professionals com investigadors. El doble títol permet adquirir les competències de tots dos màsters a través d'una trajectòria acadèmica integrada. Tot això amb un cost temporal i econòmic inferior al que representa l'obtenció d'ambdós màsters de manera individualitzada. D'aquesta manera, una alumna o alumne del MUEAGRO, en lloc de cursar els 102 ECTS del MUEAGRO i els 60 ECTS del MUEAMA, cursa únicament un total de 134 ECTS.\n- 1r curs (60 ECTS): coincideix exactament amb el primer curs del Màster Universitari en Enginyeria Agronòmica\n- 2n curs - semestre A (40 ECTS): es cursen les assignatures de la matèria d'especialització en Economia Alimentària per al Desenvolupament, i l'assignatura Política i Gestió Econòmica de Recursos Naturals de la matèria d'orientació professional del Màster Universitari en Enginyeria Agronòmica.\nAixí com dues assignatures obligatòries del MUEAMA: Direcció Financera de l'Empresa Agroalimentària (32026, 5 ECTS) i Gestió Empresarial i Marc Macroeconòmic (32028, 5 ECTS).\n- 2n curs - semestre B (34 ECTS): se'n cursen tres de les quatre assignatures optatives del MUEAMA (4 ECTS): Anàlisi de l'Eficiència i Productivitat en Agricultura (32030, 4 ECTS); L'Economia Social i el Sector Agroalimentari (32033, 4 ECTS); Planificació i Internacionalització en Màrqueting (32035, 4 ECTS), i Polítiques d'Aigües i Gestió Eficient del Regadiu (32037, 4 ECTS). A més, es realitzen obligatòriament pràctiques externes curriculars (4 ETCS), el treball de final de màster del MUEAGRO (32028, 12 ECTS) i el treball de final de màster del MUEAMA (32043, 6 ECTS).\nAquelles persones interessades que estiguen en possessió d'un títol universitari oficial de grau que habilite per a l'exercici de la professió de l'enginyeria tècnica agrícola.\nL'alumnat ha de complir el criteri d'admissió en el Màster Universitari en Enginyeria Agronòmica, per ser aquest un màster habilitant.\nEl Grau en Enginyeria Agroalimentària i del Medi Rural de la UPV, títol universitari oficial que s'ha usat com a referent per al disseny del pla d'estudis del Màster Universitari en Enginyeria Agronòmica- es considera com el grau de referència, i els seus graduats i graduades, d'acord amb els criteris de valoració de mèrits establits en l'apartat següent- s'admeten, si escau, sense complements formatius al citat màster.\nAixí mateix, d'acord amb els criteris de valoració de mèrits establits en l'apartat següent, s'admeten, si escau, sense complements formatius les graduades i graduats en títols equivalents als indicats en els paràgrafs anteriors provinents de qualsevol universitat espanyola. Per a la resta de sol·licitants que complisquen els requisits d'accés, l'ERT del MUEAGRO establirà els complements formatius que han de completar, que, en qualsevol cas, es consideraran prerequisits per a l'admissió.\nEls titulats i titulades en enginyeria tècnica de l'anterior regulació han d'obtenir, per la via de l'itinerari establit per a l'adaptació, el grau que corresponga.\nA més de l'anterior, es considera requisit preferent per a l'admissió l'acreditació del nivell B2 en alguna llengua estrangera i la nota d'accés a la universitat, en els termes que regule la UPV.